আমার মনের ভিতরে, কে লুকিয়ে আছে কেউ দেখতে নারেকারে দেখাব মনের দুঃখ গো আমি বুক চিরিয়া, অন্তরে তুষেরই আগুন জ্বলে রইয়া রইয়া এমনি সব হূদয়স্পর্শী গান নিয়ে ময়মনসিংহের গৌরীপুর উপজেলার কোনাপাড়া গ্রামে এক বাউল গানের আসর বসে। কোনাপাড়া সরকারী প্রাথমিক বিদ্যালয় মাঠে অনুষ্ঠিত বাউল গানের  আসরে প্রধান অতিথি হিসেবে উপস্থিত ছিলেন গৌরীপুর উপজেলা পরিষদের চেয়ারম্যান আলী আহাম্মদ খান পাঠান সেলভী। হূদয়স্পর্শী গান গেয়ে সারারাত দর্শদের মন মাতিয়ে তোলেন গৌরীপুরের প্রখ্যাত বাউল শিল্পী ফারুখ সরকার, ময়মনসিংহের লাভলী আক্তার। তাদেরকে বাঁশী বাজিয়ে সহযোগিতা করেন কাঞ্চন, ঢোল বাজিয়ে সহযোগিতা করেন আজিজুল, হারমোনিয়াম বাজিয়ে সহযোগিতা করেন নেজামুল হক, জুরি বাজিয়ে সহযোগিতা করেন আশরাফ উদ্দিন। 